Document ID: 32008D0712

ΑΠΌΦΑΣΗ BiH/13/2008 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ
της 29ης Ιουλίου 2008
για τροποποίηση της απόφασης BiH/1/2004 όσον αφορά την αποδοχή των συνεισφορών τρίτων κρατών στη στρατιωτική επιχείρηση της ΕΕ στη Βοσνία-Ερζεγοβίνη και της απόφασης BiH/3/2004 σχετικά με τη σύσταση της επιτροπής συνεισφερόντων για τη στρατιωτική επιχείρηση της ΕΕ στη Βοσνία-Ερζεγοβίνη
(2008/712/ΚΕΠΠΑ)
Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο 25 τρίτη παράγραφος,
Εκτιμώντας τα ακόλουθα:
(1)
H Επιτροπή Πολιτικής και Ασφάλειας υιοθέτησε, στις 21 Σεπτεμβρίου 2004, την απόφαση BiH/1/2004 (1) και, στις 29 Σεπτεμβρίου 2004, την απόφαση BiH/3/2004 (2).
(2)
Μετά την πρόσκληση προς την Ονδούρα, τη Γουατεμάλα, το Ελ Σαλβαδόρ και τη Δομινικανή Δημοκρατία να συμμετάσχουν στην επιχείρηση ALTHEA, ο πρόεδρος του ανωτάτου συμβουλίου της διάσκεψης των ενόπλων δυνάμεων της Κεντρικής Αμερικής υπέβαλε με την επιστολή του, της 2ας Απριλίου του 2008, πρόταση συνεισφοράς εξ ονόματος των τεσσάρων αυτών κρατών.
(3)
Κατόπιν των σχετικών με τις συνεισφορές τους συστάσεων του διοικητή επιχειρήσεων της Ευρωπαϊκής Ένωσης και της στρατιωτικής επιτροπής της Ευρωπαϊκής Ένωσης, οι συνεισφορές της Ονδούρας, της Γουατεμάλας, του Ελ Σαλβαδόρ και της Δομινικανής Δημοκρατίας θα πρέπει να γίνουν δεκτές.
(4)
Δεδομένου ότι αποσύρθηκαν οι συνεισφορές του Καναδά, του Μαρόκου, της Νέας Ζηλανδίας και της Νορβηγίας και δεδομένου ότι η Βουλγαρία και η Ρουμανία έχουν προσχωρήσει στην Ευρωπαϊκή Ένωση, τα παραρτήματα των αποφάσεων BiH/1/2004 και BiH/3/2004 θα πρέπει να αναθεωρηθούν περαιτέρω.
(5)
Σύμφωνα με το άρθρο 6 του πρωτοκόλλου σχετικά με τη θέση της Δανίας το οποίο προσαρτάται στη συνθήκη για την Ευρωπαϊκή Ένωση και στη συνθήκη για την ίδρυση της Ευρωπαϊκής Κοινότητας, η Δανία δεν συμμετέχει στην εκπόνηση και την υλοποίηση αποφάσεων και δράσεων της Ευρωπαϊκής Ένωσης οι οποίες έχουν επιπτώσεις στην άμυνα. Κατά συνέπεια, η Δανία δεν συμμετέχει στη χρηματοδότηση της επιχείρησης.
(6)
Το Ευρωπαϊκό Συμβούλιο της Κοπεγχάγης ενέκρινε, στις 12 και 13 Δεκεμβρίου 2002, δήλωση σύμφωνα με την οποία οι διευθετήσεις «Βερολίνο +» και η υλοποίησή τους θα έχουν εφαρμογή μόνο σε όσα κράτη μέλη της Ευρωπαϊκής Ένωσης είναι ταυτόχρονα είτε μέλη του ΝΑΤΟ είτε μέρη της «εταιρικής σχέσης για την ειρήνη», και έχουν, ως εκ τούτου, συνάψει διμερείς συμφωνίες ασφάλειας με το ΝΑΤΟ,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα της απόφασης BiH/1/2004 αντικαθίσταται από το ακόλουθο κείμενο:
«ΠΑΡΑΡΤΗΜΑ
ΚΑΤΑΛΟΓΟΣ ΤΩΝ ΤΡΙΤΩΝ ΚΡΑΤΩΝ ΠΕΡΙ ΤΩΝ ΟΠΟΙΩΝ ΤΟ ΑΡΘΡΟ 1
-
Αλβανία
-
Αργεντινή
-
Χιλή
-
Δομινικανή Δημοκρατία
-
Ελ Σαλβαδόρ
-
Πρώην Γιουγκοσλαβική Δημοκρατία της Μακεδονίας
-
Γουατεμάλα
-
Ονδούρα
-
Ελβετία
-
Τουρκία».
Άρθρο 2
Το παράρτημα της απόφασης BiH/3/2004 αντικαθίσταται από το ακόλουθο κείμενο:
«ΠΑΡΑΡΤΗΜΑ
ΚΑΤΑΛΟΓΟΣ ΤΩΝ ΤΡΙΤΩΝ ΚΡΑΤΩΝ ΠΕΡΙ ΤΩΝ ΟΠΟΙΩΝ ΤΟ ΑΡΘΡΟ 3 ΠΑΡΑΓΡΑΦΟΣ 1
-
Αλβανία
-
Αργεντινή
-
Χιλή
-
Δομινικανή Δημοκρατία
-
Ελ Σαλβαδόρ
-
Πρώην Γιουγκοσλαβική Δημοκρατία της Μακεδονίας
-
Γουατεμάλα
-
Ονδούρα
-
Ελβετία
-
Τουρκία».
Άρθρο 3
Η παρούσα απόφαση αρχίζει να ισχύει την ημέρα της έκδοσής της.
Βρυξέλλες, 29 Ιουλίου 2008.

Labels: 18
15
5